Rykantų ąžuolas

Rykantų ąžuolas – ąžuolas prie Rykantų, augantis automagistralės  skiriamojoje juostoje ties automagistralės 22-uoju kilometru. Gamtosaugininkai jį dar vadina Bergo ąžuolu (V. Bergas – buvęs LTSR Gamtos apsaugos komiteto pirmininkas). 

Manoma, kad prie šio ąžuolo 1812 m. buvo susitikę dviejų kariuomenių vadai – Napoleonas Bonapartas ir M. Kutuzovas. 

Tiesiant Vilniaus-Kauno automagistralę šis ąžuolas atsidūrė už skiriamosios (žaliosios) juostos 3 m ribos. Vykdant darbus reikėjo jį kirsti, tam buvo pasiruošta, bet tuometinis LTSR ministras Vladislovas Martinaitis iškvietė GAKV viršininką Č. Radzinauską ir KST vyriausiąjį inžinierių K. Akromą ir nurodė šioje zonoje skiriamąją juostą išplėsti iki 6 m, pakoreguoti kelio ašį, o ąžuolo nekirsti. Paaiškėjo, kad ministras šiuo klausimu prieš tai kalbėjosi su gamtos apsaugos komiteto pirmininku V. Bergu. Taip ąžuolas išliko iki šiol. Taip pat buvo numatyta šalia ąžuolo esančioje dešinėje automagistralės pusėje palikti 1,5 km ilgio beržų alėją.E. Palšaitis, „Vladislovas Martinaitis, automobilių transporto ir plentų ministras 1955–1976“, Vilnius, 2007

 Šaltiniai 

Kategorija:Ąžuolai gamtos paminklai
Kategorija:Trakų rajono paveldas
Kategorija:Rykantai